Skryfwedstryd net uitgestel | Netwerk24
Deur Elretha Britz 04 Junie 2020 17:47
Corlietha Swart, die voorsitter van die BSV, benadruk egter dat dit uitgestel en nie afgestel word nie.
Ook die slypskool in Augustus is in oorleg met die aanbieders Bernard Odendaal en Hans du Plessis uitgestel.
Swart sê sy is oorval deur oproepe van mense oor die land heen wat benoud was oor hul inskrywings wat gestuur is, maar nie betyds afgelewer kon word nie.
Sy stel dus almal gerus dat geen inskrywing te laat sal wees nie, maar versoek diegene wat nog nie hul skryfsels gestuur het nie, om dit tot verdere kennisgewing tuis te hou.
"In dié stadium is dit onmoontlik om nuwe datums te verstrek. Sodra sekerheid oor inperkings van die regering verkry is, sal die BSV-bestuur datums vir inskrywings en die slypskool kan vasstel," sê Swart.
Sy kon gelukkig 'n geleentheid na Bloemfontein reël vir die Hoërskool DF Malan in Bellville se boks met honderde inskrywings wat gereed was net toe die inperking in werking getree het. Dié skool oorheers die afgelope jare al die skoleafdelings.